Hunan Adfyfyriad

Trwy gydol y profiad addysgu hwn roedd yn heriol ac yn anhygoel i mi oherwydd roedd yn rhaid i mi gyfrannu a gweithio'n galed. Credaf fy mod wedi llwyddo i gyrraedd cynnydd sylweddol yn fy nysgu a chredaf fy mod wedi bod yn llwyddiannus hyd yn hyn. 

Wrth ddadansoddi fy mherfformiad yn y wers hon trwy wylio'r fideo, rwyf wedi sylwi ar gryfderau a gwendidau. 
Yr agwedd gyntaf y gallaf wella arni yn seiliedig ar fy iaith yw defnyddio'r arddodiad 'gan' yn gywir. Roeddwn i'n defnyddio bratiaith wrth siarad ar lafar ond mae'n rhaid i mi gofio bod plant yn defnyddio'r arferion hyn ac yn dysgu'r ffordd rydw i'n siarad. Er enghraifft, yn lle dweud “Beth sydd ‘da ni fan hyn” dylwn ddweud “Beth sydd gennym ni fan hyn”, ac yn lle dweud “Beth sydd ‘da chi?” dylwn ddweud “Beth sydd gennych chi?” 
Er mwyn gwella ar hyn, y tro nesaf byddaf yn ymarfer gofyn y cwestiynau cyn darllen y llyfr i gynulleidfa. Fel hyn, gallaf sicrhau fy mod yn gofyn y ffordd gywir a bydd gan y plant ddealltwriaeth gliriach. 
Un peth rwy’n credu a aeth yn dda yw cwestiynu'r disgyblion. Trwy ofyn iddyn nhw "Pa anifeiliaid sydd ar y clawr?" a "Faint o anifeiliaid allwn ni eu gweld?", rwy'n teimlo fy mod i'n eu cynnwys yn y stori ac yn cadw eu diddordeb. Fe wnes i hyn trwy gydol y stori ac ar y diwedd gofynnais pwy wnaeth fwynhau'r llyfr a rheswm pam. Teimlaf fod hyn wedi helpu'r plant i ganolbwyntio a deall y stori yn well na phe bawn i'n darllen heb gwestiynu. Trwy wneud hyn, rwy'n ailadrodd yr hyn maen nhw'n ei wybod eisoes ac yn adeiladu ar y wybodaeth honno. Y tro nesaf byddaf yn cwestiynu ar lafar lliw a maint yr anifeiliaid er mwyn ehangu eu geirfa ymhellach, sydd yn elfen bwysig i annog datblygiad sgiliau llythrennedd.
Ar y cyfan, rwy'n credu bod y wers wedi llifo'n dda a defnyddiais ystod o donau llais a siarad yn glir wrth ymgysylltu â'r cymeriadau. Wrth gwrs, gallaf wella ar y rhain ymhellach trwy gadw ar ben gyda mynychu’r gwersi Cymraeg a darllen trwy'r llyfr cyn darllen o flaen cynulleidfa.
Trwy fyfyrio ar y fideo, gallaf weld y dylwn fod wedi mynnu sylw’r plant gan eu bod nhw weithiau'n siarad dros ei gilydd heb wrando. Fodd bynnag, o ystyried yr amgylchiadau yn yr ystafell ddosbarth lle'r oedd plant eraill yn chwarae ac yn gweithio, credaf fod y plant wedi’u wneud yn dda i barhau i gymryd rhan yn y stori ac ymateb i gwestiynau.

Dewisais y llyfr hwn ‘Y Bath Mawr Coch’ oherwydd ei fod yn sbardun ar y gwaith yr oeddem yn parhau i'w wneud ar ofal anifeiliaid o fewn y thema 'Calon Lân'. Fel dosbarth, fe ymwelon ni â'r ganolfan achub anifeiliaid Llys Nini a gwneud llawer o waith ar anifeiliaid gan gynnwys mathau o anifeiliaid, cynefinoedd a gofalu amdanyn nhw. Rwy'n credu bod y llyfr hwn yn gysylltiad da â'r gwaith, mae'n rhestru gwahanol fathau o anifeiliaid (anifeiliaid anwes a sw) ac mae'n cynnwys digwyddiad cyffrous y gall y plant ddychmygu a ffynnu syniadau ar gyfer gwersi yn y dyfodol.

Trwy weithio gyda'r disgyblion ar ôl darllen y llyfr, roeddent yn gallu enwi cymeriadau ac anifeiliaid, cyfrifo anifeiliaid a dwyn i gof yr hyn a ddigwyddodd yn gyntaf, trwy gydol ac ar ddiwedd y stori. Mae hyn yn profi i mi eu bod wedi dysgu rhywbeth ac yn gallu adalw digwyddiadau. Dysgon nhw’r eirfa Gymraeg cywir ac roedden nhw’n gallu ynganu'r geiriau'n gywir. Yn ychwanegol, mae eu hymateb yn dangos bod nhw’n gallu cysylltu llyfr â bywyd go iawn, er mai ffuglen ydyw. Fe wnaethant gysylltu anifeiliaid o'r llyfr â gwaith yr ydym wedi'i wneud fel dosbarth gan sylwi fod y ci yn y llyfr yn edrych fel yr un a welsom yn Llys Nini. Mae hwn yn ganlyniad cadarnhaol oherwydd cyflawnodd y plant popeth ysgrifennais ar gyfer amcanion yn y cynllun gwers ar gyfer y stori.


Daw llawer o ddisgyblion o gartrefi di-Gymraeg ond mae'r ysgol yn ysgol Gymraeg felly mae pob elfen yn cael ei ddysgu trwy gyfrwng y Gymraeg. Ar adegau, bydd yr athrawes yn cyfieithu rhai geiriau Cymraeg mewn brawddeg fel y gall y disgyblion ddilyn yr hyn mae hi’n ei ddweud ond yn bennaf Cymraeg yw'r iaith a siaredir yn yr ysgol. 
Wedi dweud hyn, trwy farcio gwaith y disgyblion trwy gydol yr wythnosau, gallaf weld bod eu sgiliau Cymraeg yn cael eu datblygu ac maent bob amser yn dysgu geiriau newydd. 
Er enghraifft, mewn gwers addysg gorfforol, defnyddiais synau a'u cysylltu â'r eirfa yr oeddem wedi bod yn ei defnyddio yn yr ystafell ddosbarth yn barod gan gynnwys rhai synau gwahanol i annog adeiladu ar y wybodaeth flaenorol. Y wers oedd symud fel yr anifail rydych chi'n ei glywed, felly petaech chi'n clywed cyfarth - roedd yn rhaid i chi symud fel ci. Unwaith i'r plant symud fel ci, fe wnes i eu cwestiynu ar sut i sillafu 'ci', roedd yn rhaid iddyn nhw ddweud y llythrennau yn gyntaf ac yna dweud y gair llawn. Trwy wneud hyn, mae'r plant yn cysylltu geiriau â synau'r gair hwnnw ac yna'n cysylltu ymhellach trwy symud fel yr anifail. At hyn, maen nhw'n dysgu sut i rannu'r ffonemau yn y geiriau megis 'cath', mae'r plant yn sylweddoli mai un llythyren yw 'th' ac nid 't' ac 'h'.
Enghraifft arall yw pan wnaethom ganolbwyntio ar waith dydd Gŵyl Dewi, pwysleisiais fod Dewi yn 'ddyn da' a bod Boia yn 'ddyn drwg', roedd y plant yn gallu gwahaniaethu rhwng y ddau a chofio pwy oedd pwy. Golygir hyn bod yr ansoddeiriau hynny wedi glynu gyda nhw trwy gydol eu gwaith. Wrth edrych yn ôl nawr, gallwn fod wedi defnyddio'r gân 'Dyn da oedd Dewi' i annog yr eirfa trwy gerddoriaeth.

Yn bersonol, mae fy iaith Gymraeg yn bendant wedi gwella dros y mis diwethaf, rwyf wedi darllen llawer mwy ac wedi dysgu llawer am sut mae plant yn datblygu sgiliau llythrennedd yn yr ystafell ddosbarth. Dysgais arferion y dosbarth gan gynnwys gweddïau a'r caneuon bore/prynhawn a helpodd hyn i mi ymgysylltu â'r ystafell ddosbarth lawer mwy. Darllenais a siaradais o flaen y disgyblion a pharatoais gwaith gan ddefnyddio iaith gywir yr oedd yn rhaid i mi baratoi trwy dderbyn sylwadau’r athrawes ac ymchwilio i enghreifftiau.  

Rhai pwyntiau o'r adborth a gefais oedd: 

· Adeiladu ar hyder i siarad o flaen cynulleidfa.
· Mynnu sylw y disgyblion gan ddefnyddio technegau’r athrawes (cyfri i lawr neu ganu’r gloch).
· Defnyddio iaith ffurfiol ar gyfer cyflwyniadau a chasgliadau trwy adalw gwaith.

Fe wnes i barhau i weithio ar y rhain yn ystod fy mhrofiad trwy ymarfer a nodi'r hyn rwy'n gobeithio ei ddweud o flaen cynulleidfa a defnyddio technegau'r athrawes i ddwyn sylw'r disgyblion. Rwy’n parhau i ddarllen er mwyn deall y cyd-destun a chreu nodiadau wrth drafod syniadau, fel hyn, rwy'n cael fy ngorfodi i ddefnyddio geiriau newydd er mwyn bod yn glir a helpu pobl eraill i fy neall.
Byddaf yn defnyddio'r targedau hyn ar gyfer fy mhrofiad addysgu nesaf er mwyn gweithio a llwyddo ar y safon orau bosibl.

